Mikil fjölgun erlendra ferðamanna hefur verið í sumar . Til marks um það jókst greiðslukortavelta þeirra í júlímánuði um 17,4% frá júlí 2012 og var 13,1 milljarður króna . Hver ferðamaður greiddi 106 þúsund krónur að meðaltali með greiðslukorti sínu í mánuðinum . Það er smávægileg aukning á milli ára . Frá þessu er sagt á vef Rannsóknaseturs verslunarinnar . Stærsti hluti veltunnar er fyrir gistingu , næstmest eyddu ferðamenn í verslun og þar næst í skipulagða ferðaþjónustu . Í fjórða sæti yfir þá útgjaldaflokka sem erlendir ferðamenn greiddu fyrir með greiðslukortum er veitingaþjónusta . Svo virðist sem erlendir ferðamenn sæki í auknum mæli í aðra gististaði en hótel og jókst kortavelta á öðrum gististöðum en hótelum um 95% og nam 20 milljónum króna . Einnig hefur gífurleg aukning verið í greiðslu erlendra ferðamanna fyrir ferjuflutninga og jókst hún um 230% á milli ára . Erlendar kortagreiðslur til bílaleiga jukust um 20% í júlí samanborði við júlí 2012 og námu 1,1 milljarði króna . Ferðamenn greiddu 596 milljónir króna með kortum í dagvöruverslunum og er það 20% aukning frá síðasta ári . Þeir keyptu einnig föt fyrir 505 milljónir en nánast engin aukning var í minjagripaverslun á milli ára .